विशेष गरेर त्रिवेणी गाउँपालिकाको वडा नम्बर १, ३, ४, ५, ६, र ७ का किसानले सबैभन्दा बढी अदुवा उत्पादन गर्ने गर्दछन् । प्रतिघर १० देखि १५ क्विन्टलसम्म अदुवा उत्पादन हुने र त्यसबाटै घरपरिवार धान्न सजिलो हुने स्थानीय चोपलाल खड्काको भनाइ छ । गतवर्ष यस क्षेत्रबाट १ करोड १७ लाख बराबरको अदुवा देश तथा विदेशका विभिन्न ठाउँमा निर्यात भएको थियो । बिक्री नभएको अदुवाको भने यहाँका किसानले सूटो (मसलाको रूपमा प्रयोग हुने) बनाएर स्थानीय बजारमा बिक्री गरेका थिए ।
